BJP સાંસદ જગન પ્રસાદ ગર્ગનું કહેવુ છે કે, આગ્રાનું કોઈ મહત્ત્વ નથી, પહેલા અહીં ઘણા બધા વન હતા અને અગ્રવાલોના નિવાસ હતા અને આજે પણ આ અગ્રવાલોની રાજધાની છે. અહીં અગ્રવાલ સમુદાયના લોકો વધુ રહે છે. આથી, તેનું નામ આગ્રાવન અથવા અગ્રવાલ હોવું જોઈએ. એટલું જ નહીં, પરંતુ યુપીના મુઝફ્ફરનગરનું નામ બદલવાનો લઈને BJP સાંસદ સંગીત સોમે પણ અવાજ ઉઠાવ્યો છે. તેમણે જણાવ્યુ હતુ કે, હજુ તો ઘણા શહેરોના નામ બદલાવાના છે. મુઝફ્ફરનગરનું નામ બદલીને લક્ષ્મીનગર કરવાની માંગણી કરવામાં આવી રહી છે. તેમણે વધુમાં જણાવ્યુ હતુ કે, મુગલોએ અહીંની સંસ્કૃતિને નષ્ટ કરવાનું કામ કર્યુ છે. ખાસ કરીને હિંદુત્વને નષ્ટ કરવાનું કામ કર્યું છે. અમે લોકો એ સંસ્કૃતિને બચાવવા માટે કામ કરી રહ્યા છીએ.